Document ID: /roh_data/filtered/fineweb-2-filterrobots_roh.jsonl.gz/16454

L’aua da sal ha plirs avantatgs envers il sal pur. Per ina dovran ins entras l’aua da sal bler pli pauc sal. Ins po spargnar tut tenor regiun e vias enfin 80%. In auter grond avantatg è ch’ins po gia sprizzar l’aua da sal avant che la via daventa glischnusa. Plinavant resta l’aua da sal meglier sin la via e na vegn betg suflada davent sco il sal.
Il dischavantatg è dentant ch’ins na po betg sprizzar l’aua da sal sin vias ch’èn gia cuvridas cun naiv. E tar temperaturas pli bassas che -8 grads Celsius na po ella era betg vegni duvrada. En il chantun Grischun po l’aua da sal sulet vegni duvrada sin l’autostrada tranter Maiavilla e Rehenau/La Punt. En las regiuns pli autas vegn lavurà per gronda part cun sal pur, sin ils pass era magari cun glera.
RR actualitad 11:00